CELEX: 52006PC0139
Language: lt
Date: 2006-03-21
Title: Pasiūlymas Tarybos sprendimas dėl Europos bendrijos ir Albanijos Respublikos laikinojo susitarimo dėl prekybos ir su prekyba susijusių reikalų sudarymo

Svarbus teisinis pranešimas

|

52006PC0139

Pasiūlymas Tarybos sprendimas dėl Europos bendrijos ir Albanijos Respublikos laikinojo susitarimo dėl prekybos ir su prekyba susijusių reikalų sudarymo  /* KOM/2006/0139 galutinis - ACC 2006/0045 */  

	[pic] | EUROPOS BENDRIJŲ KOMISIJA |Briuselis, 21.03.2006KOM(2006) 139 galutinis2006/0045 (ACC)PasiūlymasTARYBOS SPRENDIMASdėl Europos bendrijos ir Albanijos Respublikos laikinojo susitarimo dėl prekybos ir su prekyba susijusių reikalų sudarymo(PATEIKTA KOMISIJOS)AIŠKINAMASIS MEMORANDUMAS1. Pridedamas Tarybos sprendimo pasiūlymas yra teisinis dokumentas, kurio pagrindu galima sudaryti Europos bendrijos ir Albanijos Respublikos (toliau – Albanija) laikinąjį susitarimą dėl prekybos ir su prekyba susijusių reikalų[1].2. Albanijos santykius su Europos bendrija reglamentuoja Prekybinio, komercinio ir ekonominio bendradarbiavimo susitarimas, kuris buvo pasirašytas 1992 m. gegužę Briuselyje ir kuris įsigaliojo 1992 m. gruodžio 4 d.3. Remdamasi 2002 m. spalio 21 d. Tarybos patvirtintais derybų nurodymais, 2006 m. vasario 18 d. Komisija baigė derybas dėl Stabilizacijos ir asociacijos susitarimo (SAS) su Albanija. Komisija siūlo Tarybai vienu metu pasirašyti SAS ir Laikinąjį susitarimą, tačiau SAS įsigalios tik po to, kai jį ratifikuos Albanija, Bendrija ir jos valstybės narės.4. Kol neratifikuotas SAS, remdamasi derybų nurodymais ir SAS 136 straipsniu, Komisija siūlo sudaryti Laikinąjį susitarimą, kad įsigaliotų SAS prekybos ir su ja susijusių klausimų nuostatos, kai tik bus pasirašytas SAS. Komisija susitarė su Albanija dėl Laikinojo susitarimo teksto ir 2006 m. vasario 28 d. jį parafavo.5. Laikinasis susitarimas pakeis Europos bendrijos ir Albanijos prekybinio, komercinio ir ekonominio bendradarbiavimo susitarimą. Kartu su Laikinuoju susitarimu bus toliau taikomos palankesnės prekybos nuolaidos, kurios buvo suteiktos 2000 m. rugsėjo 18 d. Tarybos reglamentu (EB) Nr. 2007/2000, įvedančiu išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančiu Reglamentą (EB) Nr. 2820/98 ir panaikinančiu Reglamentus (EB) Nr. 1763/1999 ir (EB) Nr. 6/2000[2].6. Komisija prašo Tarybos patvirtinti derybų rezultatus ir Europos bendrijos vardu sudaryti Laikinąjį susitarimą remiantis pridedamu pasiūlymu.2006/0045 (ACC)PasiūlymasTARYBOS SPRENDIMASdėl Europos bendrijos ir Albanijos Respublikos laikinojo susitarimo dėl prekybos ir su prekyba susijusių reikalų sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirma pastraipa ir 300 straipsnio 3 dalies pirmu sakiniu,atsižvelgdama į Komisijos pasiūlymą,kadangi:(1) Kol neįsigaliojo 2006 m. […] Briuselyje pasirašytas Europos Bendrijų bei jų valstybių narių ir Albanijos Respublikos stabilizacijos ir asociacijos susitarimas, būtina patvirtinti Europos bendrijos ir Albanijos Laikinąjį susitarimą dėl prekybos ir su ja susijusių klausimų.(2) Šiame susitarime nurodytos numatytos komercinės nuostatos yra išskirtinio pobūdžio, jos susijusios su politika, vykdoma remiantis stabilizacijos ir asociacijos procesu, ir jos nesudarys Europos Sąjungai jokio precedento Bendrijos prekybos politikoje kitų trečiųjų šalių, kurios nėra Vakarų Balkanų šalys, atžvilgiu.(3) todėl šis susitarimas turėtų būti patvirtintas Bendrijos vardu,NUSPRENDĖ:1 straipsnisEuropos bendrijos vardu patvirtinamas Europos Bendrijų ir Albanijos Respublikos Laikinasis susitarimas, prie jo pridedami priedai ir protokolai ir prie baigiamojo akto pridedamos bendrosios deklaracijos ir Bendrijos deklaracija.Pirmojoje pastraipoje nurodyti tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį (-is), kuriam (-iems) suteikiama teisė Europos bendrijos vardu deponuoti Susitarimo 56 straipsnyje numatytą patvirtinimą.Priimta Briuselyje, […]Tarybos varduPirmininkas [1] Laikinasis susitarimas sudaromas, jeigu bus pasirašytas Stabilizacijos ir asociacijos susitarimas, kurį numatyta pasirašyti pirmąjį 2006 m. pusmetį Briuselyje. Kad laikinasis susitarimas kuo greičiau įsigaliotų, vienu metu buvo pradėtos dvi procedūros.[2] OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 1946/2005 (OL L 312, 2005 11 29, p. 1).